Olympesch Summerspiller 1988

D'Olympesch Summerspiller 1988, offiziell Spiller vun der XXIV. Olympiad, goufe vum 17. September bis den 2. Oktober 1988 zu Seoul a Südkorea organiséiert.

Véier Staaten (Kuba, Ethiopien, Nicaragua an Nordkorea) hunn d'Spiller boykottéiert, well Nordkorea wéi et housch, net adequat un der Ausriichtung vun de Spiller bedeelegt wier.

Den Dëschtennis gouf als Olympesch Sportaart unerkannt an den Tennis war no 64 Joren och nees um Programm. D'Kompetitioun war och fir Profien op an déi däitsch Steffi Graf huet no hirer Grand-Slam-Tennissaison eng Goldmedail gewonnen.

De Kanadier Ben Johnson huet e Weltrekord am 100 m-Sprint opgestallt, gouf awer positiv op Steroide getest a krut doropshi seng Medail wéinst Dopping oferkannt. Hie war den éischte weltberüümten Athleet, dee wéinst Dopping disqualifizéiert gouf.

Déi däitsch Athleetin Christa Luding-Rothenburger huet am Cyclissem d'Sëlwermedail gewonnen. Nodeems si schonn am Äisschnelllaf op de Wanterspiller zu Sarajewo eng Goldmedail gewonnen hat, ass si bis haut déi eenzeg Olympionickin déi am selwechte Joer eng Medail op de Wanter- a Summerspiller gewonnen huet.

Participanten
Et hunn 159 Natioune mat am Ganzen 8.391 Olympioniken (2.194 Fraen a 6.197 Männer) bei 237 Kompetitiounen an 23 Sportaarte matgemaach.

 Participatioun vu Lëtzebuerg 
Lëtzebuerg war zu Seoul mat 8 Athleete vertrueden. Se hu keng Medail gewonnen.

Zënter 1900 war et déi 17. lëtzebuergesch Participatioun bei den Olympesche Summerspiller.

 Fändelsdréier 
De Fändel vu Lëtzebuerg gouf bei der Erëffnungszeremonie vum Schéisser Roland Jacoby gedroen.

 Participante pro Sportaart 
 35px Bouschéissen 
 Ilse Ries-Hotz

 35px Liichtathleetik 
 Justin Gloden
 Marco Sowa
 Danièle Kaber
 35px Schéissen 
 Jean-Claude Kremer
 Roland Jacoby
 35px Schwammen 
 Yves Clausse
 Nancy Kemp-Arendt

 Kuckt och 
 Lëtzebuerg bei den Olympesche Spiller
 Lëscht vu lëtzebuergeschen Olympionicken

 Um Spaweck 

 D'Olympesch Summerspiller 1988 op:
olympedia.org
olympics.com



Kategorie:Seoul